ತಲಕಾವೇರಿಯಲ್ಲಿ ಇಂದಿನಿಂದ ಮತ್ತೆ ಪೂಜಾ ಕೈಂಕರ್ಯಗಳು ಪುನರಾರಂಭ ಕೊಡಗು: ತಲಕಾವೇರಿ ಸನ್ನಿಧಿಯಲ್ಲಿ ಇಂದಿನಿಂದ ಪೂಜಾ ಕಾರ್ಯಗಳು ಮತ್ತೆ ಪುನರಾರಂಭವಾಗಿವೆ. ಗುಡ್ಡಕುಸಿತ ಸಂಭವಿಸಿದ ಹಿನ್ನೆಲೆಯಲ್ಲಿ ಪೂಜಾ ಕೈಂಕರ್ಯ ಸ್ಥಗಿತಗೊಂಡಿತ್ತು. ಇಂದು ಗಣಪತಿ ಪೂಜೆ, ದೋಷ ಪರಿಹಾರ ಪೂಜೆ ಮೂಲಕ ಧಾರ್ಮಿಕ ವಿಧಿವಿಧಾನ ನಡೆಯುತ್ತಿದೆ. Download the Newsfirstlive app ನೀಲೇಶ್ವರ ಪದ್ಮನಾಭ ತಂತ್ರಿ ತಂಡದಿಂದ ಪೂಜೆ ಶುರುವಾಗಿದ್ದು, ಕಾವೇರಿ ಕುಂಡಿಕೆ, ಅಗಸ್ತೇಶ್ವರನಿಗೂ ಪೂಜೆ ಮಾಡಲಾಗುತ್ತಿದೆ. ಸ್ಥಳದಲ್ಲಿ ಶಾಸಕ ಕೆ.ಜಿ.ಬೋಪಯ್ಯ, ದೇವಾಲಯದ ಆಡಳಿತ ಮಂಡಳಿ ಉಪಸ್ಥಿತಿ ಇದೆ. ತಲಕಾವೇರಿಯಲ್ಲಿ ಗುಡ್ಡ ಕುಸಿದ ಪರಿಣಾಮ ದೇವಾಲಯದ ಪ್ರಧಾನ ಅರ್ಚಕ ನಾರಾಯಣಾಚಾರ್ಯರು ಮೃತರಾಗಿದ್ದಾರೆ. ಜೊತೆಗೆ ಅವರ ಸಹೋದರ ಕೂಡ ಸಾವನ್ನಪ್ಪಿದ್ದಾರೆ. ಗುಡ್ಡ ಕುಸಿತದಿಂದ ಇನ್ನೂ ಮೂವರು ನಾಪತ್ತೆಯಾಗಿದ್ದು ಹುಡುಕಾಟ ನಡೆಯುತ್ತಿದೆ.